నూతన మరియు పునరుత్పాదక శక్తి మంత్రిత్వ శాఖ
జీ20 3వ ఎనర్జీ ట్రాన్సిషన్ వర్కింగ్ గ్రూప్ సమావేశం నేపథ్యంలో లో కాస్ట్ఫైనాన్స్ ఫర్ న్యూ అండ్ ఎమర్జింగ్ ఎనర్జీ టెక్నాలజీస్' కార్యక్రమాన్నినిర్వహించనున్న ఎంఎన్ఆర్ఇ
మూడవ ఎనర్జీ ట్రాన్సిషన్ వర్కింగ్ గ్రూప్  సమావేశంలో భాగంగా నూతన,పునరుత్పాదక ఇంధన మంత్రిత్వ శాఖ  రేపు  'న్యూ అండ్ ఎమర్జింగ్ ఎనర్జీ టెక్నాలజీస్ కోసం తక్కువ ఖర్చుతో కూడిన ఫైనాన్స్' కార్యక్రమాన్ని నిర్వహించనుంది. ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ  భాగస్వామ్యంతో, ఇంటర్నేషనల్ రెన్యూవబుల్ ఎనర్జీ ఏజెన్సీ  నాలెడ్జి భాగస్వామిగా మహారాష్ట్ర ముంబైలోని జియో వరల్డ్ కన్వెన్షన్ సెంటర్ లో ఈ కార్యక్రమం జరుగుతోంది.
ఈ కార్యక్రమంలో విధాన రూపకర్తలు, టెక్నాలజీ డెవలపర్లు, అంతర్జాతీయ, దేశీయ ఆర్థిక సంస్థలు, అభివృద్ధి బ్యాంకులు, పారిశ్రామిక సంస్థలు, విద్యావేత్తలు, ఇతర కీలక భాగస్వాములు పాల్గొంటారని భావిస్తున్నారు. హైడ్రోజన్, ఆఫ్ షోర్ విండ్, ఎనర్జీ స్టోరేజ్, కార్బన్ క్యాప్చర్ యుటిలైజేషన్ అండ్ స్టోరేజ్  వంటి అభివృద్ధి చెందుతున్న కీలక సాంకేతిక పరిజ్ఞానాల భవిష్యత్తు పథం ఆధారంగా ఇంధన మార్పు కోసం తక్కువ ఖర్చుతో కూడుకున్న ఫైనాన్సింగ్ అంచనాపై సెషన్లు దృష్టి పెడతాయి.
జీ20 ఇండియా ప్రెసిడెన్సీ కింద
ఎంఎన్ఆర్ఇ సహకారంతో ఐఆర్ఇఎన్ఏ రూపొందించిన 'లో కాస్ట్ ఫైనాన్స్ ఫర్ ఎనర్జీ ట్రాన్సిషన్' నివేదికను జీ20
ఇటిడబ్ల్యూజీ సైడ్ ఈవెంట్ లో ఆవిష్కరించారు. జి 20 దేశాలలో , వాటికి మించి తక్కువ ఖర్చుతో కూడిన పెట్టుబడి లభ్యతను పెంచడానికి ఈ నివేదిక సమగ్ర టూల్ బాక్స్ ను అందిస్తుంది.
ప్రారంభ ప్లీనరీలో నూతన, పునరుత్పాదక ఇంధన మంత్రిత్వ శాఖ కార్యదర్శి శ్రీ భూపిందర్ సింగ్ భల్లా, విద్యుత్ మంత్రిత్వ శాఖ ఇటిడబ్ల్యుజి చైర్మన్, కార్యదర్శి శ్రీ అలోక్ కుమార్, మహారాష్ట్ర ప్రభుత్వ ఇంధన శాఖ ముఖ్య కార్యదర్శి శ్రీమతి అభా శుక్లా, ఐఆర్ఇడిఎ చైర్మన్ అండ్ మేనేజింగ్ డైరెక్టర్ శ్రీ ప్రదీప్ కుమార్ దాస్, ఐరెనా డిప్యూటీ డైరెక్టర్ జనరల్ శ్రీమతి గౌరీ సింగ్ పాల్గొంటారు.
సైడ్ ఈవెంట్ లో రెండు ప్యానెల్ చర్చలు ఉంటాయి - మొదటి సెషన్ నూతన, అభివృద్ధి చెందుతున్న ఇంధన సాంకేతికతల దృక్పథం పైన, రెండవ సెషన్ పెట్టుబడులను సమీకరించడంలో అంతర్జాతీయ ఆర్థిక సంస్థలు ,అభివృద్ధి బ్యాంకుల పాత్ర పైన చర్చిస్తుంది.
ఈ అభివృద్ధి చెందుతున్న కీలకమైన సాంకేతిక పరిజ్ఞానాల అభివృద్ధి , మోహరింపు కోసం విస్తృతమైన పరిశోధన, అభివృద్ధి, డిమాండ్ మార్కెట్ల సృష్టి, నియంత్రణ వ్యవస్థ విశ్వసనీయత, స్థిరమైన ప్రాతిపదికన పెట్టుబడులను ఆకర్షించడానికి దీర్ఘకాలిక కట్టుబాట్లు అవసరం.
ఐఆర్ఇడిఎ గురించి
ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  అనేది నూతన, పునరుత్పాదక ఇంధన మంత్రిత్వ శాఖ  పరిపాలనా నియంత్రణలో ఉన్న భారత ప్రభుత్వ సంస్థ.
ఐఆర్ఇడిఎ 1987లో నాన్ బ్యాంకింగ్ ఫైనాన్షియల్ ఇనిస్టిట్యూషన్ గా ఏర్పాటు ఆయన పబ్లిక్ లిమిటెడ్ ప్రభుత్వ కంపెనీ, ఇది నూతన, పునరుత్పాదక ఇంధన వనరులు ,ఇంధన సామర్థ్యం / సంరక్షణకు సంబంధించిన ప్రాజెక్టులను ప్రోత్సహించడానికి, అభివృద్ధి చేయడానికి ఆర్థిక సహాయాన్ని అందించడంలో నిమగ్నమై ఉంది. "సుస్థిర అభివృద్ధి కోసం పునరుత్పాదక వనరులు, ఇంధన సామర్థ్యం , పర్యావరణ సాంకేతికతల నుండి ఇంధన ఉత్పత్తిలో స్వీయ -స్థిరమైన పెట్టుబడికి ఫైనాన్సింగ్ , ప్రోత్సాహానికి మార్గదర్శక, భాగస్వామ్య స్నేహపూర్వక పోటీ సంస్థగా ఉండటం" ఐఆర్ఇడిఎ లక్ష్యం.
ఐ ఆర్ ఇ ఎన్ ఎ గురించి
ఇంటర్నేషనల్ రెన్యూవబుల్ ఎనర్జీ ఏజెన్సీ  అనేది ప్రపంచ ఇంధన మార్పుకు ప్రధాన అంతర్ ప్రభుత్వ సంస్థ, ఇది స్థిరమైన ఇంధన భవిష్యత్తు కోసం దేశాలకు మద్దతు ఇస్తుంది. అంతర్జాతీయ సహకారానికి ప్రధాన వేదికగా, ఎక్సలెన్స్ కేంద్రంగా పునరుత్పాదక ఇంధనం పై విధానం, సాంకేతికత, వనరులు , ఆర్థిక విజ్ఞాన భాండాగారంగా పనిచేస్తుంది. విలీన ప్రక్రియలో 168 సభ్యదేశాలు  , 16 అదనపు దేశాలతో క్రియాశీలకంగా నిమగ్నమైన ఐ.ఆర్.ఇ.ఎన్.ఎ సుస్థిర అభివృద్ధి, ఇంధన ప్రాప్యత, ఇంధన భద్రత, తక్కువ-కార్బన్ ఆర్థిక వృద్ధి, శ్రేయస్సు కోసం అన్ని రకాల పునరుత్పాదక ఇంధనాలను విస్తృతంగా స్వీకరించడం తో పాటు స్థిరమైన వాడకాన్ని ప్రోత్సహిస్తుంది.